Missatge: El Superior de Justícia valencià refusa el recurs de Camps per anul·lar el cas Gürtel El tribunal, doncs, manté obertes les diligències prèvies per un suposat delicte de suborn, en el marc de la trama corruptiva vinculada al PP El Tribunal Superior de Justícia valencià ha desestimat la petició de nul·litat d'actuacions feta per l'advocat del president de la Generalitat, Francisco Camps, en relació a la trama de corrupció política vinculada a alguns càrrecs del PP. Així doncs, les diligències prèvies obertes per un suposat delicte de suborn continuen endavant. El TSJPV diu que les irregularitat denunciades per Camps 'no constitueixen cap vulneració dels drets fonamentals a la defensa ni al jutge predeterminat per la llei'. La petició de la defensa de Camps feia referència a determinats actes processals del jutjat central d'instrucció de l'Audiència espanyola dirigit per Baltasar Garzón i que van donar lloc a la investigació actual. Ara hi ha la possibilitat de presentar un recurs d'apel·lació contra aquesta resolució, però el TSJPV ha dit que, encara que es plantegi aquest recurs, no se suspendria 'el curs del procediment ni la pràctica de les diligències d'investigació necessàries per a l'aclariment dels fets'. En aquest sentit, el protaveu del PSPV-PSOE a les Corts, Àngel Luna, ha dit que, amb la decisió del tribunal, a Camps 'se li acaben les excuses i van apreciant-se les mentides'. Luna ha destacat que el president de la Generalitat hauria 'd'explicar com ha malgastat el diner públic dels valencians entre els seus amics, cosa que pensava que mai no s'arribaria a saber'.   Font: vilaweb.cat
Emocions: no emotion

Resposta: EL TSJM IMPUTA UN ALTRE DIPUTAT DEL PP A MADRID A Madrid, el Tribunal Superior de Justícia ha imputat un altre diputat regional del PP, en aquest cas Benjamín Martín Vasco, per la seva implicació en el cas Gürtel. Es tracta del segon aforat madrileny imputat de manera formal en aquest procediment. Martín Vasco va dimitir el 2 d'abril com a portaveu adjunt del grup parlamentari del PP a l'assemblea de Madrid per tal que la seva implicació en el cas no perjudiqués el grup parlamentari. Segons unes converses telefòniques enregistrades, Martín Vasco va rebre 30.000 euros de les empreses relacionades amb Correa, presumpte cap de la trama de corrupció.
Emocions: no emotion